มีพสพ.กับเเฟนในวันที่ประจำเดือนหมดวันสุดท้ายพอดีแล้วอยู่ในท่าทีเเฟนผมอยู่ด้านบน มีโอกาศที่อสุจิจะไหลออกมาไหมครับ(ถุงยางไม่เเตกไม่รั่ว)หลังจากนั้นประมาณ6ชม.ก็กินยาคุมฉุกเฉินกันไว้ก่อนผ่านมาประมาณ5-6วันมีเลือดออกสีน้ำตาลเข้ม+มีสีเเดงจางๆ อยากทราบว่าเลือดที่เป็นเเบบนี้เป็นผลข้างเคียงของยาคุมฉุกเฉินไหมแล้วจะท้องไหมครับ
สวัสดีค่ะ การใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะช่วยป้องกันการตั้งครรภ์ได้ประมาณ 98% ไม่ว่าจะมีเพศสัมพันธ์ในท่าทางใด ดังนั้น จริงๆ แล้ว จึงไม่จำเป็นต้องทานยาคุมฉุกเฉินก็ไปค่ะสำหรับเลือดที่ออกหลังจากทานยาคุมฉุกเฉินไปแล้ว 5-6 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาค่ะ ส่วนประจำเดือนนั้น อาจมาช้ากว่ากำหนดได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็นบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95%